Școala Gimnazială ”Bogdan Vodă”
Câmpulung Moldovenesc

BURSE  ŞCOLARE 2026-2027
În perioada 22 septembrie – 2 Octombrie 2026 se pot depune dosare în vederea obținerii de burse școlare.

Documentele necesare pentru acordarea burselor depun fizic,  la învățătorii și diriginții unde sunt înscriși elevii pentru care se solicită bursă. 
BURSA DE MERIT 
(1) Bursele de merit se acordă pentru maximum 15% din efectivul de elevi ale fiecarei clase de gimnaziu care au medii generale pe anul școlar anterior egale sau mai mari de 9,00;
(2) Se acordă bursă de merit și elevilor care au media egală cu a ultimului beneficiar stabilit prin aplicarea procentului de 15%. 

(3) elevilor din fiecare clasă a V-a, cu media primelor două intervale de învățare din anul școlar în curs mai mare sau egală cu 9,00; Se acordă bursă de merit și elevilor care au media egală cu a ultimului beneficiar stabilit prin aplicarea procentului de 15%. (tabel de la profesorii diriginți  în primele 15 zile din luna ianuarie 2027);

BURSELE DE MERIT  se acordă elevilor pe baza rezultatelor obținute  conform  prevederilor  art.8 din OMEC NR. 732/2025  LA PROPUNEREA DIRIGINTELUI (tabel asumat).

Tabelul întocmit de profesorul diriginte va fi însoțit (pentru elevii propuși pentru bursă de merit) de:

· copie a certificatului de naștere/carte identitate
· extras de cont bancar

Pentru anul școlar 2026—2027 cuantumul bursei de merit este 450 lei/luna, pe perioada cursurilor școlare.
Nu se ia în considerare nivelul venitului mediu pe membru de familie.

III. BURSA SOCIALĂ
1. Elevi proveniți din familii cu venit mediu net lunar pe mebru de familie, supus impozării,  din perioada 01.09.2025-31.08.2026, mai mic de 50% din salariul minim net pe economie
Condiții de acordare:  
-venitul net mediu lunar pe membru de familie, supus impozitării, pe ultimele 12 luni anterioare cererii, să fie mai mic de 50% din salariul minim net pe economie- 1349,5 lei/membru de familie;

-sub condiția ca elevul beneficiar să fi promovat la toate disciplinele și să fi obținut media 10 la purtare sau calificativul „Foarte Bine” la purtare la finalul anului școlar anterior.
Dosarul va cuprinde:

· cererea părintelui/reprezentantului legal/elevului major; 

· declarație pe propria răspundere privind veniturile nete, cu caracter permanent, obținute pe ultimele 12 luni anterioare cererii, realizate de membrii familiei, supuse impozitului pe venit, și acordul privind prelucrarea datelor cu caracter personal pentru verificarea respectării criteriilor de acordare a bursei; 

· certificatele de naștere ale copiilor sub 14 ani;

· actele de identitate ale persoanelor care au peste 14 ani;

· copie certificat căsătorie părinți/sentință de divorț (unde este cazul);

· sentință judecătorească din care să rezulte stabilirea domiciliului copilului/copiilor la unul dintre părinți
· declarația pe proprie răspundere dată de ambii părinți, necăsătoriți, că locuiesc împreună. 
· certificat de deces, 

· decizia instanței de menținere a stării de arest, 

· raport de anchetă socială în cazul părinților dispăruți;

· adeverințe cu venitul net de la angajator pentru perioada 01.09.2025-31.08.2026;

· extras de cont bancar
2. Elevi cu unul sau ambii părinți decedați și elevi asupra cărora a fost instituită o măsură de protecție specială, respectiv plasamentul/plasamentul de urgență

Dosarul va cuprinde:

- cerere tip completată de elevii majori sau părinţii/tutorii legal instituiţi/reprezentanţii legali ai elevilor minori

- copie certificate naștere elev

- copie CI părinte/tutore legal 

- copie certificate deces părinte/părinți

- hotărâre judecătorească (în cazul în care un părinte a fost decăzut din drepturi)

- documente care atestă instituirea unei măsuri de protecție socială (unde este cazul)
-extras de cont bancar
Nu se ia în considerare nivelul venitului mediu pe membru de familie
3. Elevi care au deficiențe/afectări funcționale produse de boli, tulburări sau afecțiuni ale structurilor și funcțiilor organismului conform anexa nr. 1 la Ordinul ministrului sănătății și al ministrului muncii, familiei, protecției sociale și persoanelor vârstnice nr. 1.306/1.883/2016.
Dosarul va cuprinde:

- cerere tip completată de  părinţii/tutorii legal instituiţi/reprezentanţii legali ai elevilor minori

- copie certificate naștere/CI elev

- copie CI părinte/tutore legal 

- certificat tip A5 eliberat de medicul specialist care trebuie să conțină mențiunea expresă a medicului specialist emitent ”Conform citeriilor prevăzute în Anexa nr. 1 la Ordinul nr. 1306/1883/2016”, respectiv certificat de încadrare în grad de handicap ;
-  extras de cont bancar.
Nu se ia în considerare nivelul venitului mediu pe membru de familie.
4. Elevi cu afecțiuni oncologice și/sau cronice școlarizați, pentru o perioadă mai mare de 4 săptămâni, în cadrul ”Școlii din spital” sau la domiciliu, fără a se lua în considerare nivelul venitul mediu net pe membru de familie, supus impozitării.
Dosarul va cuprinde:

- cerere tip completată de  părinţii/tutorii legal instituiţi/reprezentanţii legali ai elevilor minori

- copie certificate naștere/CI elev

- copie CI părinte/tutore legal 

- certificat eliberat de medicul specialist şi avizat de medicul de familie /medicul de la cabinetul 
         şcolar, cu diagnosticul afecțiunii și dovada de școlarizare în spital sau la domiciliu.
-  extras de cont bancar al elevului.

5. Elevi care revin după școlarizarea din cadrul ”Școlii din spital” în unitatea de învățământ la care au fost înmatriculați anterior, fără a se lua în considerare nivelul venitului mediu net pe membru de familie.

Dosarul va cuprinde:

- cerere tip completată de  părinţii/tutorii legal instituiţi/reprezentanţii legali ai elevilor minori

- copie certificate naștere/CI elev

- copie CI părinte/tutore legal 

- certificat eliberat de medicul specialist şi avizat de medicul de familie /medicul de la cabinetul 
         şcolar, cu diagnosticul afecțiunii și dovada de școlarizare în spital.
-  extras de cont bancar al elevului.

6. Elevi proveniți din familii care beneficiază de venit minim de incluziune conform Legii nr.196/2016 privind venitul minimde incluziune, cu modificările și completările ulterioare, în baza deciziei de stabilire a dreptului la ajutor de incluziune a familiei elevului.
Dosarul va cuprinde:

- cerere tip completată de  părinţii/tutorii legal instituiţi/reprezentanţii legali ai elevilor minori

- copie certificate naștere/CI elev

- copie CI părinte/tutore legal 

- adeverință eliberată de primărie cu faptul că sunt beneficiar ai venitului minim de incluziune.
-  extras de cont bancar al elevului.

Elevii care acumulează 10 sau mai multe absențe nemotivate într-o lună nu primesc bursa socială pentru luna respectivă. 
Pentru anul școlar 2026—2027 cuantumul  bursei sociale este 300 lei/lună și se acordă și în perioada vacanțelor școlare.
Nu primesc bursa socială în perioada vacanței de vară: 

a) elevii care nu au promovat anul școlar; 

b) elevii care la sfârșitul anului școlar sunt corigenți la mai mult de o disciplină și au acumulat mai mult de 20 de absențe nemotivate/an; 

c) absolvenții învățământului gimnazial care nu au fost admiși în liceu/învățământ profesional, cursuri cu frecvență, într-o unitate de învățământ preuniversitar de stat; 

d) elevii care repetă anul școlar din alte motive decât medicale.
Bursa socială se poate cumula cu bursa de merit.
Un elev poate beneficia de o singură bursă socială chiar dacă îndeplinește criteriile prevăzute la mai multe litere.
